	[bookmark: _Hlk209518001]Ez a dokumentum a Lyfnua jóváhagyott kísérőiratait képezi, és változáskövetéssel jelölve tartalmazza a kísérőiratokat érintő előző eljárás (EMA/H/C/5476//II/0003/G) óta eszközölt változtatásokat. 

További információ az Európai Gyógyszerügynökség honlapján található:
https://www.ema.europa.eu/en/medicines/human/epar/lyfnua




















I. MELLÉKLET

ALKALMAZÁSI ELŐÍRÁS


[image: BT_1000x858px]Ez a gyógyszer fokozott felügyelet alatt áll, mely lehetővé teszi az új gyógyszerbiztonsági információk gyors azonosítását. Az egészségügyi szakembereket arra kérjük, hogy jelentsenek bármilyen feltételezett mellékhatást. A mellékhatások jelentésének módjairól a 4.8 pontban kaphatnak további tájékoztatást.


1.	A GYÓGYSZER NEVE

Lyfnua 45 mg filmtabletta


2.	MINŐSÉGI ÉS MENNYISÉGI ÖSSZETÉTEL

45 mg gefapixantnak megfelelő gefapixant‑citrátot tartalmaz filmtablettánként.

A segédanyagok teljes listáját lásd a 6.1 pontban.


3.	GYÓGYSZERFORMA

Filmtabletta (tabletta)

Rózsaszín, 10 mm, kerek és domború felületű tabletta, egyik oldalán „777” mélynyomású jelzéssel ellátva, a másik oldal jelöletlen.


4.	KLINIKAI JELLEMZŐK

4.1	Terápiás javallatok

A Lyfnua felnőttek számára javallott a terápiarezisztens vagy ismeretlen eredetű krónikus köhögés kezelésére.

4.2	Adagolás és alkalmazás

Adagolás

A gefapixant ajánlott adagja egy darab 45 mg-os tabletta naponta kétszer szájon át alkalmazva étkezés közben vagy attól függetlenül.

Kihagyott adag
Fel kell hívni a beteg figyelmét, hogy ha kihagy egy adagot, ne vegye be a kimaradt dózist és térjen vissza a normál adagolási rendhez. A beteg ne vegyen be kétszeres adagot a következő bevételkor, illetve ne vegyen be az előírt adagnál többet.

Különleges betegcsoportok

Idősek (≥ 65 évesek)
Nincs szükség dózismódosításra idős betegek esetében (lásd 5.1 és 5.2 pont).

Ismert, hogy a gefapixant elsősorban a vesén keresztül választódik ki. Mivel az idős betegeknél nagyobb valószínűséggel fordul elő csökkent vesefunkció, a gefapixanttal összefüggő mellékhatások kockázata is nagyobb lehet ezeknél a betegeknél. Körültekintéssel kell meghatározni a kezdeti adagolási gyakoriságot.

Vesekárosodás
Súlyos vesekárosodásban (becsült glomerulusfiltrációs ráta [eGFR] < 30 ml/perc/1,73 m2) szenvedő, nem dializált betegek esetében dózismódosításra van szükség. Az adagot csökkenteni kell naponta egyszer alkalmazott egy darab 45 mg‑os tablettára. Enyhe vagy közepesen súlyos vesekárosodásban (eGFR ≥ 30 ml/perc/1,73 m2) szenvedő betegek esetében dózismódosításra nincs szükség. Nincs elegendő mennyiségű adat az adagolási javaslat megállapításához a végstádiumú, dializált betegek esetében (lásd 5.2 pont).

Májkárosodás
Májkárosodásban szenvedő betegek bevonásával nem végeztek vizsgálatokat. Tekintettel azonban arra, hogy a májon keresztüli metabolizmus a gefapixant eliminációjában csak mérsékelt szerepet játszik, dózismódosítás nem javasolt (lásd 5.2 pont).

Gyermekek és serdülők
A Lyfnuának gyermekeknél és serdülőknél (18 éves kor alatt) terápiarezisztens vagy ismeretlen eredetű krónikus köhögés javallata esetén nincs releváns alkalmazása.

Az alkalmazás módja

Szájon át történő alkalmazásra.
A tablettákat egészben kell lenyelni és étkezés közben vagy attól függetlenül is bevehetők. Fel kell hívni a beteg figyelmét arra, hogy a tablettákat nem szabad eltörni, szétzúzni vagy összerágni.

4.3	Ellenjavallatok

A készítmény hatóanyagával vagy a 6.1 pontban felsorolt bármely segédanyagával szembeni túlérzékenység.

4.4	Különleges figyelmeztetések és az alkalmazással kapcsolatos óvintézkedések

Obstruktív alvási apnoe

A közepesen súlyos vagy súlyos obstruktív alvási apnoéban (OSA [obstructive sleep apnoe], n = 19) szenvedő betegeknél, akik nem alkalmaztak pozitív légúti nyomást (PAP, positive airway pressure); a naponta lefekvéskor adott 180 mg gefapixant alkalmazását összefüggésbe hozták az alacsonyabb átlag SaO2‑értékkel és annak az időnek a magasabb átlag arányával, amikor a SaO2 < 90% volt valamennyi alvási szakaszban a placebóhoz viszonyítva. Ezen eredmények klinikai jelentősége nem ismert a 45 mg gefapixant naponta kétszeri alkalmazására vonatkozóan az OSA-val társult, terápiarezisztens krónikus köhögésben (RCC, refractory chronic cough) vagy ismeretlen eredetű krónikus köhögésben (UCC, unexplained chronic cough) szenvedő betegeknél. Az OSA-ban szenvedő betegek esetében a gefapixant-kezelés megkezdése előtt mérlegelni kell az OSA megfelelő kezelését.

Túlérzékenység

A gefapixant egy szulfonamid szerkezeti elemet tartalmaz, de nem tekinthető szulfonil-aril-aminnak. A gefapixantot nem vizsgálták olyan betegek körében, akiknek kórtörténetében a szulfonamiddal szembeni túlérzékenység szerepelt, ezért nem zárható ki, hogy a szulfonamiddal kereszt‑túlérzékenység jelentkezik. A gefapixantot körültekintéssel kell alkalmazni azon betegeknél, akiknek kórtörténetében szulfonamidokkal szembeni túlérzékenység szerepel.

Akut alsólégúti fertőzés

[bookmark: _Hlk100851586]Értékelni kell a gefapixant‑kezelés indokoltságát és azt az egyéni igényekhez kell igazítani azoknál a betegeknél, akiknél akut alsólégúti fertőzés alakul ki (lásd 5.1 pont). 

[bookmark: _Hlk100851614]Ízérzéssel kapcsolatos mellékhatások

Ízérzéssel kapcsolatos mellékhatásokat nagyon gyakran jelentettek a klinikai vizsgálatokban. Legtöbb beteg esetében ezek a mellékhatások a gefapixant‑kezelés abbahagyása után hamar rendeződtek (medián idő: 5 nap). Néhány beteg esetében ezek a nemkívánatos reakciók a kezelés abbahagyása után több mint egy évig fennálltak (lásd 4.8 pont).

Segédanyagok

A készítmény kevesebb mint 1 mmol (23 mg) nátriumot tartalmaz tablettánként, azaz gyakorlatilag „nátriummentes”.

4.5	Gyógyszerkölcsönhatások és egyéb interakciók

Az in vitro vizsgálatok alapján (lásd 5.2 pont) releváns klinikai interakciós vizsgálatokat végeztek és nem azonosítottak klinikailag jelentős interakciókat.

Gyermekek és serdülők

Interakciós vizsgálatokat csak felnőttek körében végeztek.

4.6	Termékenység, terhesség és szoptatás

Terhesség

A gefapixant terhes nőknél történő alkalmazásáról nincsenek adatok. Állatokkal végzett vizsgálatok nem igazoltak közvetlen vagy közvetett káros hatásokat reprodukciós toxicitás tekintetében (lásd 5.3 pont). A Lyfnua alkalmazása elővigyázatosságból kerülendő terhesség alatt és olyan fogamzóképes nők esetében, akik nem alkalmaznak fogamzásgátlást.

Szoptatás

A rendelkezésre álló, állatokkal végzett vizsgálatok során nyert farmakodinámiás/toxikológiai adatok a gefapixant kiválasztódását igazolták a laktáló állatok tejébe (lásd 5.3 pont).
Az újszülött/csecsemő vonatkozásában a kockázatot nem lehet kizárni.

A Lyfnua alkalmazása előtt el kell dönteni, hogy a szoptatást függesztik fel, vagy a kezelést szakítják meg/tartózkodnak a kezeléstől-figyelembe véve a szoptatás előnyét a gyermek, illetve a kezelés előnyét az anya szempontjából.

Termékenység

A gefapixant termékenységre gyakorolt hatására vonatkozóan nem állnak rendelkezésre humán adatok. Patkányoknál a gefapixant‑kezeléssel összefüggésben nem figyeltek meg a párzásra és a termékénységre gyakorolt hatást (lásd 5.3 pont).

4.7	A készítmény hatásai a gépjárművezetéshez és a gépek kezeléséhez szükséges képességekre

A gefapixant nem, vagy csak elhanyagolható mértékben befolyásolja a gépjárművezetéshez és a gépek kezeléséhez szükséges képességeket. Egyedi esetekben a gefapixant alkalmazását követően szédülés fordulhat elő, amely befolyásolhatja a gépjárművezetéshez és a gépek kezeléséhez szükséges képességeket.

4.8	Nemkívánatos hatások, mellékhatások

A biztonságossági profil összefoglalása

A leggyakoribb mellékhatás a dysgeusia (41%), az ageusia (15%) és a hypogeusia (11%) volt.

A mellékhatások táblázatos összefoglalása

A gefapixant biztonságosságát két 52 hetes, III. fázisú klinikai vizsgálatban (COUGH-1 és COUGH-2) értékelték összesen 1369 beteg bevonásával, akik diagnózisa RCC vagy UCC volt, és akiket gefapixanttal (naponta kétszer 15 mg vagy 45 mg) kezeltek (lásd 5.1 pont). A biztonságosság értékelését két 12 hetes, IIIb fázisú klinikai vizsgálat is kiegészítette. Ezekbe a vizsgálatokba további 391 olyan beteget is bevontak, akik diagnózisa RCC vagy UCC volt és akiket gefapixanttal (naponta kétszer 45 mg) kezeltek, beleértve 185 olyan nőt is, akiknél köhögés indukálta stresszinkontinenciát (cough induced stress urinary incontinence, C-SUI) állapítottak meg. 

A klinikai vizsgálatokból nyert, gefapixanttal jelentett mellékhatások az alábbiakban a MedDRA szerinti szervrendszeri kategóriák és gyakoriság szerint kerülnek felsorolásra. A gyakorisági kategóriák meghatározása: nagyon gyakori (≥ 1/10); gyakori (≥ 1/100 – < 1/10); nem gyakori (≥ 1/1000 – < 1/100); ritka (≥ 1/10 000 – < 1/1000) és nagyon ritka (< 1/10 000).

1. táblázat: Mellékhatások 

	[bookmark: _Hlk54782205]Szervrendszeri kategória 
	Mellékhatások

	Fertőző betegségek és parazitafertőzések
	

		Gyakori
	felsőlégúti fertőzés

	Anyagcsere- és táplálkozási betegségek és tünetek
	

		Gyakori
	csökkent étvágy

	Idegrendszeri betegségek és tünetek
	

		Nagyon gyakori
	dysgeusia*,
ageusia,
hypogeusia

		Gyakori
	az ízérzés zavara,
szédülés,
fejfájás†

	Légzőrendszeri, mellkasi és mediastinalis betegségek és tünetek

	

		Gyakori
	köhögés‡,
oropharyngealis fájdalom

	Emésztőrendszeri betegségek és tünetek
	

		Gyakori
	hányinger,
hasmenés,
szájszárazság,
fokozott nyálelválasztás
gyomortáji fájdalom,
dyspepsia,
oralis hypoaesthesia,
oralis paraesthesia

	Pszichiátriai kórképek
	

		Gyakori
	insomnia

	Vese- és húgyúti betegségek és tünetek
	

		Nem gyakori
	vesekő,
nephrolithiasis,
hólyagkő


*A dysgeusiát leggyakrabban keserű íz érzéseként, fémes íz érzéseként vagy a sós íz érzéseként jelentették.
†A fejfájást egy IIIb fázisú klinikai vizsgálatban jelentették olyan nőbetegeknél, akiknek C-SUI diagnózisuk volt.
‡A köhögésről szóló beszámolókban szerepeltek a következők: „súlyosbodás”, „exacerbáció”, „fokozódás”, vagy a „fokozott” köhögés.

Kiválasztott mellékhatások leírása

Ízérzéssel összefüggő mellékhatások
Az ízérzéssel összefüggő mellékhatásokban (dysgeusia, ageusia, hypogeusia és ízérzés zavara) érintett betegek többsége a mellékhatások jelentkezését a gefapixant szedését követő 9 napon belül tapasztalta; ezek többségének intenzitása enyhétől (65%) közepesen súlyosig (32%) terjedt. Az ízérzéssel összefüggő mellékhatások megszűntek a betegek 96%-ánál, 25%-uk számolt be a mellékhatások megszűnéséről a gefapixant utolsó adagjának bevételekor vagy azelőtt. Az ízérzéssel összefüggő mellékhatások a kezelés abbahagyása után több mint egy évig fennálltak a gefapixant‑csoportban a betegek 1,6%‑ánál (447/7), míg a placebocsoportban a betegek 12,8%‑ánál (47/6). A gefapixant‑kezelésben részesülő betegek 22%‑ánál a mellékhatások a kezelés abbahagyását eredményezték. A kezelés abbahagyását eredményező leggyakrabban jelentett mellékhatás a dysgeusia (9%) és az ageusia (4%) volt.

Feltételezett mellékhatások bejelentése

A gyógyszer engedélyezését követően lényeges a feltételezett mellékhatások bejelentése, mert ez fontos eszköze annak, hogy a gyógyszer előny/kockázat profilját folyamatosan figyelemmel lehessen kísérni. Az egészségügyi szakembereket kérjük, hogy jelentsék be a feltételezett mellékhatásokat a hatóság részére az V. függelékben található elérhetőségek valamelyikén keresztül.

4.9	Túladagolás

Egy klinikai vizsgálatban, amelyben 8 egészséges vizsgálati alany kapott 1800 mg gefapixantot naponta kétszer (a javasolt humán adag 40-szeresét) legfeljebb 14 napig, a résztvevők vizeletében gefapixantot tartalmazó kristályokat mutattak ki. Nem figyeltek meg bizonyítékot a vese vagy húgyutak károsodására vonatkozóan.

Azokban az esetekben, amikor a III. fázisú vizsgálatokban túladagolást jelentettek, nem számoltak be mellékhatásról.

Túladagolás esetén monitorozni kell a mellékhatásokat és megfelelő szupportív intézkedéseket kell tenni. A gefapixant hemodialízissel részlegesen eltávolítható.


5.	FARMAKOLÓGIAI TULAJDONSÁGOK

5.1	Farmakodinámiás tulajdonságok

Farmakoterápiás csoport: Egyéb köhögéscsillapítók, ATC kód: R05DB29

Hatásmechanizmus

[bookmark: _Hlk100851721]A gefapixant a P2X3‑receptor szelektív antagonistája. A gefapixant aktivitással rendelkezik a P2X2/3 receptor altípusával szemben is. A P2X3‑receptorok olyan ATP‑szenzitív ioncsatornák, amelyek a bolygóideg szenzoros C‑rostjain találhatóak a légutakban. A C‑rostok gyulladásra vagy kémiai irritáció hatására aktiválódnak. Gyulladással járó állapotok esetén ATP szabadul fel a légúti nyálkahártya sejtekből. Az extracelluláris ATP P2X3-receptorokhoz való kötődését a C-rostok káros hatást jelző szignálként érzékelik. A C‑rostok aktiválódása – amelyet a beteg köhögési ingerként érzékel – köhögési reflexet vált ki. Az ATP-szignál P2X3-receptorokon keresztüli blokádja csökkenti az extracelluláris ATP által indukált szenzoros idegek túlzott aktivációját és a túlzott köhögést. 

Klinikai hatásosság és biztonságosság

Az objektív köhögési gyakoriság értékelése a terápiarezisztens vagy ismeretlen eredetű krónikus köhögést elemző vizsgálatokban

A Lyfnua terápiarezisztens vagy ismeretlen eredetű krónikus köhögés kezelésében való hatásosságát két 52 hetes, multicentrikus, randomizált, kettős vak, placebokontrollos vizsgálatban értékelték vagy terápiarezisztens vagy ismeretlen eredetű krónikus köhögésben szenvedő felnőttek bevonásával. A terápiarezisztens krónikus köhögést (RCC) egy társbetegséghez társult (pl.: asztma, gastrooesophagealis reflux betegség vagy felső légúti köhögési szindróma) köhögésként definiálták, amely a társbetegség megfelelő kezelése ellenére is fennáll. Az ismeretlen eredetű krónikus köhögést (UCC) olyan köhögésként definiálták, amely alapos klinikai értékelés ellenére sem volt összefüggésbe hozható társbetegséggel.

[bookmark: _Hlk51770256]Mindkét III. fázisú vizsgálat elsődleges célja a Lyfnua hatásosságának felmérése volt a 24 órás köhögési gyakoriság csökkentésében a placebóhoz képest. A másodlagos cél az ébrenléti köhögés gyakoriságának csökkentése, valamint a köhögés-specifikus életminőség volt. Mindkét vizsgálatban a betegeket a Lyfnua napi kétszeri 45 mg‑os, 15 mg‑os adagjaira vagy placebóra randomizálták. A COUGH-1 (NCT03449134) vizsgálat elsődleges hatásossági időszaka 12 hét volt, amelyet egy 40 hetes, vak, meghosszabbított időszak követett. A COUGH-2 (NCT03449147) vizsgálat elsődleges hatásossági időszaka 24 hét volt, amelyet egy 28 hetes, vak, meghosszabbított időszak követett.

[bookmark: _Hlk78284493]A COUGH-1 és COUGH-2 vizsgálatba bevont betegek a vizsgálat idejekor nem dohányoztak, nem kaptak angiotenzinkonvertálóenzim- (ACE) gátlót, terápiarezisztens köhögéssel vagy ismeretlen eredetű krónikus köhögéssel diagnosztizáltak voltak, és krónikus köhögésük 1 évnél hosszabb ideje fennállt. A betegek többsége nő (75%), fehér bőrű (80%) és Európából származó (53%) volt, átlagéletkoruk 58 év (tartomány: 19–89 év) volt, a betegek 7%-a pedig 75 évnél idősebb volt. A betegek 61,5%-ánál terápiarezisztens köhögést, 38,5%-ánál ismeretlen eredetű krónikus köhögést diagnosztizáltak, és a krónikus köhögés átlagos fennállása 11 év volt.

[bookmark: _Hlk78378702]A köhögés gyakorisága
A COUGH-1 és COUGH-2 vizsgálatban a napi kétszer 45 mg Lyfnuával kezelt betegeknél a 24 óra alatti köhögés gyakorisága szignifikánsan csökkent a placebóval kezeltekhez képest (2. táblázat). A 24 óra alatti köhögés gyakoriságának csökkenése a 4. hétre megfigyelhető volt, és a teljes elsődleges hatásossági periódus alatt fennmaradt (12 hét a COUGH-1 és 24 hét a COUGH-2 esetében; 1. ábra).

Az a csoport, amelyben napi kétszer 15 mg gefapixantot alkalmaztak, egyik vizsgálatban sem mutatott szignifikáns csökkenést a 24 óra alatti köhögés gyakoriságában.

2. táblázat: 24 órás köhögési gyakorisági eredmények napi kétszer 45 mg Lyfnua alkalmazása mellett (COUGH -1 és COUGH-2)

	
	COUGH-1 
	COUGH-2 

	
	Lyfnua 
	Placebo 
	Lyfnua
	Placebo 

	N

	243
	243
	439
	435

	Elsődleges hatásossági végpont

	
	
	
	

	24 óra alatti köhögési gyakoriság (köhögés óránként)


	Kiindulás
	(geometriai átlag)

	18,24
	22,83
	18,55
	19,48

	12. hét (COUGH-1) vagy 24. hét (COUGH-2)
	(geometriai átlag)

	7,05
	10,33
	6,83
	8,34

	12. hét (COUGH-1) vagy 24. hét (COUGH-2)
	(%-os csökkenés a kiinduláshoz képest) 
	–61,35
	–54,77
	–63,17
	–57,19

	Csökkenés a placebóhoz képest
	(%-os csökkenés és 95%‑os CI)*
	–18,52 (–32,76; –1,28)
	
	–13,29 (–24,74; –0,10)
	

	p-érték
	0,036
	
	0,048
	

	N = Az elemzésbe bevont résztvevők száma. CI = konfidenciaintervallum.

† A hiányzó kiindulási értékeket pótolták nem és régió alapján. Ezt a hiányzó adatok többszörös pótlása követte (m = 50 pótolt adathalmaz) valamennyi orvosi kontrollra vonatkozóan kovariánsként használva a kezelést, a nemet, a régiót és az egyéb orvosi kontrollokat. A pótlást követően kovariancia‑modell (ANCOVA) elemzést végeztek a vizsgált időpontban – a kovariancia kezeléssel, kiindulási értékkel, nemmel és régióval történő módosításával.




1. ábra: 24 órás köhögési gyakorisági elemzés napi kétszer 45 mg Lyfnua alkalmazása mellett (COUGH-1 és COUGH-2)1.

Köhögésspecifikus életminőség
A COUGH-2 vizsgálat kifejezett célja a Lyfnua köhögésspecifikus életminőségre gyakorolt hatásának felmérése a placebóhoz képest a Leicester‑féle köhögési kérdőív (LCQ, Leicester Cough Questionnaire,) mérése alapján (a lehetséges pontszám 3 és 21 között van, a magasabb pontszámok jobb életminőséget jeleznek). Az LCQ összpontszám kiindulási értékhez képest ≥ 1,3 pontos növekedését klinikailag jelentősnek minősítették. A COUGH-2 vizsgálatban a köhögésspecifikus életminőség klinikailag jelentős javulásának esélye szignifikánsan nagyobb volt a 45 mg-os Lyfnua‑kezelési csoportban, mint a placebóval kezelt csoportban, a 24. héten mérve (lásd 3. táblázat).

3. táblázat: Köhögésspecifikus életminőség napi kétszer 45 mg Lyfnua alkalmazása mellett (COUGH-2): azon betegek aránya, akiknél az LCQ összpontszáma ≥ 1,3 ponttal nőtt a kiindulási értékhez képest a 24. héten 

	
	Lyfnua
	Placebo 

	N                                                                                               
	439                          
	435                          

	Válaszadók* (%)
	75,7
	68,1

	Becsült esélyarány vs. placebo (95%‑os CI)†                                               
	1,46 (1,07; 1,99)                  
	                                   

	Becsült különbség† vs. placebo (95%‑os CI)††                               
	7,63 (1,34; 13,76)                 
	                                   

	p-érték†                                                                                 
	0,016                              
	                                   

	N = A rendelkezésre álló adatokkal rendelkező alanyok száma a 24. héten.
* A válaszadók százalékos aránya a 24. héten. A válaszadók számát többszörös pótlás átlagolásából számították ki: körülbelül 332 válaszadó volt a Lyfnua-karon és 296 válaszadó volt a placebokaron.
CI = konfidenciaintervallum. LCQ = Leicester‑féle köhögési kérdőív.
†A hiányzó kiindulási értékeket pótolták nem és régió alapján. Ezt a hiányzó adatok többszörös pótlása követte (m = 50 pótolt adathalmaz) valamennyi orvosi kontrollra vonatkozóan kovariánsként használva a kezelést, a nemet, a régiót és az egyéb orvosi kontrollokat. A pótlást követően a dichotomizált pontszámokon logisztikus regressziót alkalmaztak a vizsgált időpontban – a kovariancia kezeléssel, kiindulási LCQ (folytonos) összpontszámmal, nemmel és régióval történő módosításával.
††A bootstrap‑módszer alapján.



A nemrég fennálló terápiarezisztens vagy ismeretlen eredetű krónikus köhögés vizsgálata a betegek által jelentett kimenetel értékelésével

A Lyfnua hatásosságát a felnőtteknél nemrég fennálló RCC vagy UCC esetén egy multicentrikus, randomizált, kettős vak, placebokontrollos vizsgálatban értékelték (NCT04193202). Nemrég fennállónak akkor tekintették az RCC-t vagy az UCC-t, ha több mint 8 hete, de kevesebb mint 12 hónapja állt fenn.

A vizsgálat elsődleges célja annak igazolása volt, hogy a Lyfnua hatásos a köhögésspecifikus egészséggel összefüggő életminőség javításában, amelyet az LCQ-összpontszám kiindulástól a 12. hétig kialakult változásaként mértek. A betegek véletlen besorolás szerint kaptak naponta kétszer 45 mg Lyfnuát vagy placebót.

A vizsgálatba bevont betegek aktuálisan nem dohányoztak, nem kaptak ACE-gátlót, diagnózisuk RCC vagy UCC volt, ≥ 40 mm-es értéket értek el a köhögés súlyosságát értékelő vizuális analóg skálán (VAS), és krónikus köhögésük < 12 hónapja állt fenn. A legtöbb beteg nő volt (65%), fehér bőrű (72%) és Európából származott (59%), átlagos életkoruk 53 év volt (tartomány: 18–83 év). A betegek 70,8%-ának volt RCC, 29,2%-uknak pedig UCC a diagnózisa, és krónikus köhögésük átlagosan 7,2 hónapja állt fenn.

Köhögésspecifikus életminőség
A naponta kétszer 45 mg Lyfnuával kezelt betegeknél az LCQ-összpontszám kiindulási értékhez viszonyított javulása szignifikánsan nagyobb mértékű volt a 12. héten, mint a placebóval kezelt betegeknél (4. táblázat).

4. táblázat: LCQ-összpontszám a naponta kétszer 45 mg Lyfnuával kezelt betegeknél

	Kezelés
	N
	Kiindulási 
átlag (SD)
	12. hét 
átlag (SD)
	Változás a kiindulási értékhez képest 
LS átlag (95%-os CI)*

	Placebo
	199
	11,30 (2,80)
	14,73 (3,48)
	3,59 (3,09; 4,09)

	Lyfnua
	199
	10,82 (3,08)
	15,32 (3,91)
	4,34 (3,84; 4,83)

	Kezelési különbség
	Becsült különbség és (95%-os CI)
	p-érték

	Lyfnua vs. placebo
	0,75 (0,06, 1,44)
	0,034

	N = Az elemzésbe bevont résztvevők száma. CI = konfidenciaintervallum. SD = szórás (standard deviáció).
LCQ = Leicester Köhögés Kérdőív. LS = Legkisebb négyzetek módszere (Least Square)
*Számítási mód: (12. heti érték mínusz kiindulási érték)/kiindulási érték. Alapja a kovariancia modell longitudinális elemzése, amely a terápiás válasz mutatójaként tartalmazza az LCQ-összpontszám kiindulási értékhez viszonyított változását minden kiindulás utáni vizit idején (egészen a 12. hétig). A modell tartalmazza a következő terminusokat: kezelés, vizit, kezelési interakció vizitenként, nem és kiindulási LCQ-összpontszám. 



Gyermekek és serdülők

Az Európai Gyógyszerügynökség a gyermekek és serdülők esetén minden korosztálynál eltekint a Lyfnua vizsgálati eredményeinek benyújtási kötelezettségétől a terápiarezisztens vagy ismeretlen eredetű krónikus köhögés kezelése indikációban (lásd 4.2 pont, gyermekgyógyászati alkalmazásra vonatkozó információk).

5.2	Farmakokinetikai tulajdonságok

A gefapixant farmakokinetikáját egészséges felnőttek és RCC-ben vagy UCC-ben szenvedő felnőttek bevonásával vizsgálták, és a két populációban hasonló volt. A dinamikus egyensúlyi átlagos plazma AUC és csúcskoncentráció (Cmax) 4144 ng óra/ml és 531 ng/ml napi kétszeri 45 mg gefapixant‑kezelés mellett. A dinamikus egyensúlyi állapot 2 napon belül alakul ki, az akkumulációs arány 1,4-1,5-szeres.

Felszívódás

A gefapixant oralis adagolását követően a plazma csúcskoncentráció (tmax) eléréséhez szükséges idő 1 és 4 óra között volt. Az expozíció növekedése dózisarányos a többszöri, legfeljebb napi kétszeri 300 mg-os adag alkalmazását követően. A gefapixant esetében a felszívódó frakció aránya legalább 78%.

A táplálék hatása
Az éhgyomri állapothoz képest 50 mg gefapixant egyetlen adagjának oralis alkalmazása standard magas zsírtartalmú és magas kalóriatartalmú étellel nem volt hatással a gefapixant AUC- vagy Cmax‑értékére.

Eloszlás

Populációs farmakokinetikai elemzések alapján az átlagos dinamikus egyensúlyi állapot látszólagos eloszlási térfogata becslések szerint 138 liter egy 45 mg-os adag orális adagolását követően.

In vitro a gefapixant alacsony plazmafehérje kötődést mutat (55%), és a vér-plazma arány 1,1. Preklinikai vizsgálatok alapján a gefapixant alacsony központi idegrendszeri penetrációval rendelkezik.

Biotranszformáció

A májon keresztüli metabolizmus mérsékelt szerepet játszik a gefapixant – oxidációt és glükuronidációt magában foglaló – eliminációjában. A [14C] gefapixant szájon át történő alkalmazását követően a beadott adag 14%-a metabolitok formájában volt visszanyerhető a vizeletben és a székletben. A változatlan formájú gefapixant a fő gyógyszerrel összefüggő komponens a plazmában (87%), és mindegyik keringő metabolit a teljes kimutatott radioaktivitás kevesebb mint 10%-át tette ki.

Elimináció

A gefapixant kiürülésének fő módja a vesén keresztül történő kiválasztódás, amely magában foglalja a passzív renális filtrációt és aktív transzportmechanizmusokat is. A gefapixant vizeletben változatlan formában (~64%) vagy metabolitokként (~12%), a maradék pedig székletben változatlan formában (~20%) vagy metabolitokként (~2%) mutatható ki. Az aktív veseszekréció a becslések szerint a teljes elimináció ≤ 50%-át teszi ki. In vitro a gefapixant a MATE1‑, MATE2K‑, P-gp‑ és BCRP‑transzporterek szubsztrátja. A gefapixant terminális felezési ideje (t½) 6–10 óra.

Különleges betegcsoportok

Vesekárosodás
A gefapixant kiürülésének fő módja a vesén keresztül történő kiválasztódás. Az enyhe vagy közepes fokú vesekárosodás (eGFR ≥ 30 ml/perc/1,73 m2) nincs klinikailag jelentős hatással a gefapixant expozíciójára.

Egy terápiarezisztens vagy ismeretlen eredetű krónikus köhögésben szenvedő betegek bevonásával végzett populációs farmakokinetikai elemzésben becslések szerint a gefapixant átlagos AUC-értéke 89%-kal, Cmax‑értéke pedig 54%-kal nő súlyos vesekárosodásban (eGFR < 30 ml/perc/1,73 m2) szenvedő betegeknél a normál vesefunkciójú betegekhez képest. A normál vesefunkciójú betegekéhez hasonló szisztémás expozíció fenntartása érdekében dózismódosítás javasolt (lásd 4.2 pont).

[bookmark: _Hlk48811364]Májkárosodás
A májmetabolizmus csak mérsékelt szerepet játszik az eliminációban. Az orális adag nagy része változatlan formában volt kimutatható a vizeletben (64%) vagy a székletben (20%). Májkárosodásban szenvedő alanyokon nem végeztek célzott vizsgálatot, mert a májkárosodásnak valószínűleg nincs klinikailag jelentős hatása az expozícióra (lásd 4.2 pont).

Az életkor, a testtömeg, a nem, az etnikai hovatartozás és a rassz hatása
Populációs farmakokinetikai elemzés alapján az életkor, a testtömeg, a nem, az etnikai hovatartozás és a rassz nem gyakorol klinikailag jelentős hatást a gefapixant farmakokinetikájára.

Gyógyszerinterakciók

Egyéb gyógyszerek hatása a gefapixant farmakokinetikájára
A májon keresztüli metabolizmus csak mérsékelt szerepet játszik a gefapixant eliminációjában, és a gefapixantra vonatkozó klinikailag jelentős gyógyszerkölcsönhatások lehetősége P450 (CYP) citokróm‑ vagy uridin 5'-difoszfoglükuronsav-glükuronozil-transzferáz (UGT) enzim inhibitorokkal vagy induktorokkal történő együttadás esetén alacsony.

Az omeprazol, amely egy protonpumpa-gátló, egyidejű alkalmazása nem gyakorolt klinikailag jelentős hatást a gefapixant farmakokinetikájára.

In vitro vizsgálatok alapján a gefapixant a multidrog és toxin kiválasztó 1 (MATE1), MATE2K, P‑glikoprotein (P-gp) és a mellrák-rezisztencia fehérje (BCRP) efflux transzporterek szubsztrátja. Egy I. fázisú klinikai vizsgálatban a pirimetamin – amely MATE1/MATE2K‑inhibitor – egyszeri adagja 24%‑kal növelte a gefapixant AUC-értékét. Ez a mennyiség klinikailag nem jelentős, és nem befolyásolta a gefapixant Cmax-értékét.

A gefapixant hatása egyéb gyógyszerek farmakokinetikájára
In vitro vizsgálatok alapján a gefapixant CYP‑gátló vagy ‑indukciós potenciálja alacsony, ezért nem valószínű, hogy a gefapixant befolyásolná egyéb gyógyszerek CYP által közvetített metabolizmusát.
A gefapixant a MATE1, MATE2K, valamint a szerves aniont szállító 1B1 (OATP1B1) és OATP1B3 polipeptid inhibitora in vitro. Napi kétszer alkalmazott 45 mg gefapixant esetén azonban az ezen transzporterek gátlásán keresztül létrejövő klinikailag jelentős gyógyszerkölcsönhatások kockázata alacsony. A szerves kation transzporter 1 (OCT1) gefapixant által történő in vitro gátlásának klinikai jelentősége nem bizonyított. Egy I. fázisú klinikai vizsgálatban a 45 mg-os gefapixant többszöri adagja nem befolyásolta a pitavasztatin – OATP1B‑szubsztrát – expozícióját.

5.3	A preklinikai biztonságossági vizsgálatok eredményei

Toxicitás ismételt dózis esetén

Gefapixantot kapó laboratóriumi állatoknál crystalluria fordult elő, és kimutatták, hogy a vizeletkristályok többsége gefapixantot tartalmazott.

Egy hat hónapig tartó, patkányokon végzett ismételt adagolású dózistoxicitási vizsgálatban mikroszkopikus változásokat figyeltek meg a vesében (kristályos anyag jelenléte miatt kitágult tubulusok, a tubulusokat bélelő hámsejtek degenerációja és az interstitium gyulladása), az ureterben (dilatáció és gyulladás) és a hólyagban (átmeneti sejthiperplázia) a maximális ajánlott humán dózis (MRHD) humán expozíciójának 9-szeresénél.

Egy kilenc hónapig tartó, kutyákon végzett ismételt adagolású orális dózistoxicitási vizsgálatban kristályokat figyeltek meg a vizeletben, és fokális, alkalmanként kortikális tubulusokat is magában foglaló minimális tubuláris degenerációt figyeltek meg mikroszkóposan egy hím kutyánál, a maximális ajánlott humán dózis (MRHD) humán expozíciójának 35-szörösénél.

Karcinogenitás

[bookmark: _Hlk71709472]A patkányokon (2 évig) és rasH2 transzgenikus egereken (6 hónapig) gefapixanttal végzett karcinogenitási vizsgálatok nem mutattak karcinogén hatást (nem voltak kezeléssel összefüggő daganatok) a maximális ajánlott humán dózis (MRHD) expozíciójának legfeljebb 9-szeresénél (a patkányok esetében) és 4-szeresénél (az egerek esetében).

[bookmark: _Hlk29823453][bookmark: _Hlk37851148]Mutagenitás

A gefapixant nem bizonyult genotoxikusnak in vitro vagy in vivo vizsgálatok sorozatában, beleértve a mikrobiális mutagenezist, a kromoszóma-rendellenességet a humán perifériás vér limfocitáiban és az in vivo patkány mikronukleusz tesztet is.

[bookmark: _Hlk37851159]Reprodukciós toxicitás

Állatokon végzett reprodukciós vizsgálatokban vemhes patkányoknak és nyulaknak az organogenezis időszakában orálisan adott gefapixant nem mutatott teratogenitást vagy embrió-foetalis letalitást a maximális ajánlott humán dózis (MRHD) expozíciójának 6-szoros (a patkányok esetében) és 34-szeres (a nyulak esetében) expozícióknál (AUC). A patkányoknál az anyai toxicitással összefüggésben a magzati súly enyhe csökkenését figyelték meg, a maximális ajánlott humán dózis (MRHD) szerinti expozíció körülbelül 11-szeresénél.

Vemhes patkányokon és nyulakon végzett vizsgálatok kimutatták, hogy a gefapixant a méhlepényen keresztül átjut a magzatba, és a magzati plazmakoncentráció akár 21%-a (a patkányok esetében) és 25%-a (a nyulak esetében) elérheti a vemhesség 20. napján megfigyelt anyai koncentrációt.

Egy laktációs vizsgálatban az orálisan alkalmazott gefapixant (legfeljebb az MRHD 9-szerese) kiválasztódott szoptató patkányok tejébe a laktáció 10. napján, és a tejben az anyai plazmakoncentráció 4‑szeresét figyelték meg a beadás után 1 órával a laktáció 10. napján.
A gefapixant nőstény és hím patkányoknál – az MRHD szerinti expozíció legfeljebb 9-szereséig – történő alkalmazásakor nem figyeltek meg a termékenységre, a párzási teljesítményre vagy a korai embrionális fejlődésre gyakorolt hatást.


6.	GYÓGYSZERÉSZETI JELLEMZŐK

6.1	Segédanyagok felsorolása

Tablettamag

vízmentes kolloid szilícium‑dioxid (E551)
kroszpovidon (E1202)
hipromellóz (E464)
magnézium-sztearát (E470b)
mannit (E421)
mikrokristályos cellulóz (E460)
nátrium‑sztearil‑fumarát

Filmbevonat

hipromellóz (E464)
titán-dioxid (E171)
triacetin (E1518)
vörös vas-oxid (E172)
karnauba viasz (E903)

6.2	Inkompatibilitások

Nem értelmezhető.

6.3	Felhasználhatósági időtartam

4 év

6.4	Különleges tárolási előírások

Ez a gyógyszer nem igényel különleges tárolást.

6.5	Csomagolás típusa és kiszerelése

[bookmark: _Hlk42234759]Opálos, fehér színű PVC/PE/PVdC buborékcsomagolás kinyomható alumínium zárófóliával.
28, 56 és 98 darab filmtablettát tartalmazó csomag nem perforált buborékcsomagolásban (14 darab tabletta buborékcsomagolásonként) és 196 darab (2, egyenként 98 darabos csomag) filmtablettát tartalmazó gyűjtőcsomagolás nem perforált buborékcsomagolásban.

Nem feltétlenül mindegyik kiszerelés kerül kereskedelmi forgalomba.

6.6	A megsemmisítésre vonatkozó különleges óvintézkedések 

Bármilyen fel nem használt gyógyszer, illetve hulladékanyag megsemmisítését a gyógyszerekre vonatkozó előírások szerint kell végrehajtani.


7.	A FORGALOMBA HOZATALI ENGEDÉLY JOGOSULTJA

Merck Sharp & Dohme B.V.
Waarderweg 39
2031 BN Haarlem
Hollandia


8.	A FORGALOMBA HOZATALI ENGEDÉLY SZÁMA(I)

EU/1/21/1613/001
EU/1/21/1613/002
EU/1/21/1613/003
EU/1/21/1613/004


9.	A FORGALOMBA HOZATALI ENGEDÉLY ELSŐ KIADÁSÁNAK/ MEGÚJÍTÁSÁNAK DÁTUMA

A forgalomba hozatali engedély első kiadásának dátuma: 2023. szeptember 15.


10.	A SZÖVEG ELLENŐRZÉSÉNEK DÁTUMA


A gyógyszerről részletes információ az Európai Gyógyszerügynökség internetes honlapján (https://www.ema.europa.eu) található.

A.	A GYÁRTÁSI TÉTELEK VÉGFELSZABADÍTÁSÁÉRT FELELŐS GYÁRTÓ

A gyártási tételek végfelszabadításáért felelős gyártó neve és címe

Merck Sharp & Dohme B.V.
Waarderweg 39
2031 BN Haarlem
Hollandia


B.	A KIADÁSRA ÉS A FELHASZNÁLÁSRA VONATKOZÓ FELTÉTELEK VAGY KORLÁTOZÁSOK

Orvosi rendelvényhez kötött gyógyszer.


C.	A FORGALOMBA HOZATALI ENGEDÉLYBEN FOGLALT EGYÉB FELTÉTELEK ÉS KÖVETELMÉNYEK

· Időszakos gyógyszerbiztonsági jelentések (Periodic safety update report, PSUR)

Erre a készítményre a PSUR-okat a 2001/83/EK irányelv 107c. cikkének (7) bekezdésében megállapított és az európai internetes gyógyszerportálon nyilvánosságra hozott uniós referencia időpontok listája (EURD lista), illetve annak bármely későbbi frissített változata szerinti követelményeknek megfelelően kell benyújtani.

A forgalomba hozatali engedély jogosultja erre a készítményre az első PSUR-t az engedélyezést követő 6 hónapon belül köteles benyújtani.


D.	A GYÓGYSZER BIZTONSÁGOS ÉS HATÉKONY ALKALMAZÁSÁRA VONATKOZÓ FELTÉTELEK VAGY KORLÁTOZÁSOK

· Kockázatkezelési terv 

A forgalomba hozatali engedély jogosultja kötelezi magát, hogy a forgalomba hozatali engedély 1.8.2 moduljában leírt, jóváhagyott kockázatkezelési tervben, illetve annak jóváhagyott frissített verzióiban részletezett, kötelező farmakovigilanciai tevékenységeket és beavatkozásokat elvégzi.

A frissített kockázatkezelési terv benyújtandó a következő esetekben:
1. ha az Európai Gyógyszerügynökség ezt indítványozza;
1. ha a kockázatkezelési rendszerben változás történik, főként azt követően, hogy olyan új információ érkezik, amely az előny/kockázat profil jelentős változásához vezethet, illetve (a biztonságos gyógyszeralkalmazásra vagy kockázatminimalizálásra irányuló) újabb, meghatározó eredmények születnek.

























III. MELLÉKLET

CÍMKESZÖVEG ÉS BETEGTÁJÉKOZTATÓ



























A. CÍMKESZÖVEG



A KÜLSŐ CSOMAGOLÁSON FELTÜNTETENDŐ ADATOK

DOBOZ


1.	A GYÓGYSZER NEVE

Lyfnua 45 mg filmtabletta
gefapixant


2.	HATÓANYAG(OK) MEGNEVEZÉSE

45 mg gefapixantot tartalmaz (citrát formájában) filmtablettánként.


3.	SEGÉDANYAGOK FELSOROLÁSA


4.	GYÓGYSZERFORMA ÉS TARTALOM

28 db filmtabletta
56 db filmtabletta
98 db filmtabletta


5.	AZ ALKALMAZÁSSAL KAPCSOLATOS TUDNIVALÓK ÉS AZ ALKALMAZÁS MÓDJA(I)

Alkalmazás előtt olvassa el a mellékelt betegtájékoztatót!
Szájon át történő alkalmazásra.


6.	KÜLÖN FIGYELMEZTETÉS, MELY SZERINT A GYÓGYSZERT GYERMEKEKTŐL ELZÁRVA KELL TARTANI

A gyógyszer gyermekektől elzárva tartandó!


7.	TOVÁBBI FIGYELMEZTETÉS(EK), AMENNYIBEN SZÜKSÉGES


8.	LEJÁRATI IDŐ

EXP


9.	KÜLÖNLEGES TÁROLÁSI ELŐÍRÁSOK


10.	KÜLÖNLEGES ÓVINTÉZKEDÉSEK A FEL NEM HASZNÁLT GYÓGYSZEREK VAGY AZ ILYEN TERMÉKEKBŐL KELETKEZETT HULLADÉKANYAGOK ÁRTALMATLANNÁ TÉTELÉRE, HA ILYENEKRE SZÜKSÉG VAN


11.	A FORGALOMBA HOZATALI ENGEDÉLY JOGOSULTJÁNAK NEVE ÉS CÍME

Merck Sharp & Dohme B.V.
Waarderweg 39
2031 BN Haarlem
Hollandia


12.	A FORGALOMBA HOZATALI ENGEDÉLY SZÁMA(I)

EU/1/21/1613/001 (28 db filmtabletta)
EU/1/21/1613/002 (56 db filmtabletta)
EU/1/21/1613/003 (98 db filmtabletta)


13.	A GYÁRTÁSI TÉTEL SZÁMA

Lot

14.	A GYÓGYSZER ÁLTALÁNOS BESOROLÁSA RENDELHETŐSÉG SZEMPONTJÁBÓL


15.	AZ ALKALMAZÁSRA VONATKOZÓ UTASÍTÁSOK


16.	BRAILLE ÍRÁSSAL FELTÜNTETETT INFORMÁCIÓK

Lyfnua 45 mg


17. EGYEDI AZONOSÍTÓ – 2D VONALKÓD

Egyedi azonosítójú 2D vonalkóddal ellátva.


18. EGYEDI AZONOSÍTÓ OLVASHATÓ FORMÁTUMA

PC
SN
NN



A KÜLSŐ CSOMAGOLÁSON FELTÜNTETENDŐ ADATOK

GYŰJTŐCSOMAGOLÁS DOBOZA (BLUE BOXSZAL)


1.	A GYÓGYSZER NEVE

Lyfnua 45 mg filmtabletta
gefapixant


2.	HATÓANYAG(OK) MEGNEVEZÉSE

45 mg gefapixantot tartalmaz (citrát formájában) filmtablettánként.


3.	SEGÉDANYAGOK FELSOROLÁSA


4.	GYÓGYSZERFORMA ÉS TARTALOM

Gyűjtőcsomagolás: 196 darab (2, egyenként 98 darabos csomag) filmtabletta


5.	AZ ALKALMAZÁSSAL KAPCSOLATOS TUDNIVALÓK ÉS AZ ALKALMAZÁS MÓDJA(I)

Alkalmazás előtt olvassa el a mellékelt betegtájékoztatót!
Szájon át történő alkalmazásra.


6.	KÜLÖN FIGYELMEZTETÉS, MELY SZERINT A GYÓGYSZERT GYERMEKEKTŐL ELZÁRVA KELL TARTANI

A gyógyszer gyermekektől elzárva tartandó!


7.	TOVÁBBI FIGYELMEZTETÉS(EK), AMENNYIBEN SZÜKSÉGES


8.	LEJÁRATI IDŐ

EXP


9.	KÜLÖNLEGES TÁROLÁSI ELŐÍRÁSOK


10.	KÜLÖNLEGES ÓVINTÉZKEDÉSEK A FEL NEM HASZNÁLT GYÓGYSZEREK VAGY AZ ILYEN TERMÉKEKBŐL KELETKEZETT HULLADÉKANYAGOK ÁRTALMATLANNÁ TÉTELÉRE, HA ILYENEKRE SZÜKSÉG VAN


11.	A FORGALOMBA HOZATALI ENGEDÉLY JOGOSULTJÁNAK NEVE ÉS CÍME

Merck Sharp & Dohme B.V.
Waarderweg 39
2031 BN Haarlem
Hollandia


12.	A FORGALOMBA HOZATALI ENGEDÉLY SZÁMA(I)

EU/1/21/1613/004


13.	A GYÁRTÁSI TÉTEL SZÁMA

Lot


14.	A GYÓGYSZER ÁLTALÁNOS BESOROLÁSA RENDELHETŐSÉG SZEMPONTJÁBÓL


15.	AZ ALKALMAZÁSRA VONATKOZÓ UTASÍTÁSOK


16.	BRAILLE ÍRÁSSAL FELTÜNTETETT INFORMÁCIÓK

Lyfnua 45 mg


17.	EGYEDI AZONOSÍTÓ – 2D VONALKÓD

Egyedi azonosítójú 2D vonalkóddal ellátva.


18.	EGYEDI AZONOSÍTÓ OLVASHATÓ FORMÁTUMA

PC
SN
NN


A KÜLSŐ CSOMAGOLÁSON FELTÜNTETENDŐ ADATOK

GYŰJTŐCSOMAGOLÁS KÖZBÜLSŐ DOBOZA (BLUE BOX NÉLKÜL)


1.	A GYÓGYSZER NEVE

Lyfnua 45 mg filmtabletta
gefapixant


2.	HATÓANYAG(OK) MEGNEVEZÉSE

45 mg gefapixantot tartalmaz (citrát formájában) filmtablettánként.


3.	SEGÉDANYAGOK FELSOROLÁSA


4.	GYÓGYSZERFORMA ÉS TARTALOM

98 db filmtabletta. Gyűjtőcsomagolás része, külön nem értékesíthető.


5.	AZ ALKALMAZÁSSAL KAPCSOLATOS TUDNIVALÓK ÉS AZ ALKALMAZÁS MÓDJA(I)

Alkalmazás előtt olvassa el a mellékelt betegtájékoztatót!
Szájon át történő alkalmazásra.


6.	KÜLÖN FIGYELMEZTETÉS, MELY SZERINT A GYÓGYSZERT GYERMEKEKTŐL ELZÁRVA KELL TARTANI

A gyógyszer gyermekektől elzárva tartandó!


7.	TOVÁBBI FIGYELMEZTETÉS(EK), AMENNYIBEN SZÜKSÉGES


8.	LEJÁRATI IDŐ

EXP


9.	KÜLÖNLEGES TÁROLÁSI ELŐÍRÁSOK


10.	KÜLÖNLEGES ÓVINTÉZKEDÉSEK A FEL NEM HASZNÁLT GYÓGYSZEREK VAGY AZ ILYEN TERMÉKEKBŐL KELETKEZETT HULLADÉKANYAGOK ÁRTALMATLANNÁ TÉTELÉRE, HA ILYENEKRE SZÜKSÉG VAN


11.	A FORGALOMBA HOZATALI ENGEDÉLY JOGOSULTJÁNAK NEVE ÉS CÍME

Merck Sharp & Dohme B.V.
Waarderweg 39
2031 BN Haarlem
Hollandia


12.	A FORGALOMBA HOZATALI ENGEDÉLY SZÁMA(I)

EU/1/21/1613/004


13.	A GYÁRTÁSI TÉTEL SZÁMA

Lot


14.	A GYÓGYSZER ÁLTALÁNOS BESOROLÁSA RENDELHETŐSÉG SZEMPONTJÁBÓL


15.	AZ ALKALMAZÁSRA VONATKOZÓ UTASÍTÁSOK


16.	BRAILLE ÍRÁSSAL FELTÜNTETETT INFORMÁCIÓK

Lyfnua 45 mg


17.	EGYEDI AZONOSÍTÓ – 2D VONALKÓD


18.	EGYEDI AZONOSÍTÓ OLVASHATÓ FORMÁTUMA




A BUBORÉKCSOMAGOLÁSON VAGY A FÓLIACSÍKON MINIMÁLISAN FELTÜNTETENDŐ ADATOK

BUBORÉKCSOMAGOLÁS


1.	A GYÓGYSZER NEVE

Lyfnua 45 mg tabletta
gefapixant


2.	A FORGALOMBA HOZATALI ENGEDÉLY JOGOSULTJÁNAK NEVE

MSD


3.	LEJÁRATI IDŐ

EXP


4.	A GYÁRTÁSI TÉTEL SZÁMA

Lot


5.	EGYÉB INFORMÁCIÓK



























B. BETEGTÁJÉKOZTATÓ

Betegtájékoztató: Információk a beteg számára

Lyfnua 45 mg filmtabletta
gefapixant

[image: BT_1000x858px]Ez a gyógyszer fokozott felügyelet alatt áll, mely lehetővé teszi az új gyógyszerbiztonsági információk gyors azonosítását. Ehhez Ön is hozzájárulhat a tudomására jutó bármilyen mellékhatás bejelentésével. 

Mielőtt elkezdi szedni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.
1. Tartsa meg a betegtájékoztatót, mert a benne szereplő információkra a későbbiekben is szüksége lehet.
1. További kérdéseivel forduljon kezelőorvosához vagy gyógyszerészéhez.
1. Ezt a gyógyszert az orvos kizárólag Önnek írta fel. Ne adja át a készítményt másnak, mert számára ártalmas lehet még abban az esetben is, ha a betegsége tünetei az Önéhez hasonlóak.
1. Ha Önnél bármilyen mellékhatás jelentkezik, tájékoztassa erről kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. Lásd 4. pont.

A betegtájékoztató tartalma:

1.	Milyen típusú gyógyszer a Lyfnua és milyen betegségek esetén alkalmazható?
2.	Tudnivalók a Lyfnua szedése előtt
3.	Hogyan kell szedni a Lyfnuát?
4.	Lehetséges mellékhatások
5.	Hogyan kell a Lyfnuát tárolni?
6.	A csomagolás tartalma és egyéb információk


1.	Milyen típusú gyógyszer a Lyfnua és milyen betegségek esetén alkalmazható?

A Lyfnua hatóanyaga a gefapixant.

Lyfnua egy olyan gyógyszer, amelyet felnőtteknél alkalmaznak olyan krónikus köhögés kezelésére, amely 8 hétnél tovább tart és:
· amely más gyógyszerek alkalmazása után sem múlik el, vagy
· ismeretlen eredetű.

A Lyfnua hatóanyaga, a gefapixant, gátolja azon idegek működését, amelyek rendellenes köhögést váltanak ki.


2.	Tudnivalók a Lyfnua szedése előtt

Ne szedje a Lyfnuát
-	ha allergiás a gefapixantra vagy a gyógyszer (6. pontban felsorolt) egyéb összetevőjére.

Figyelmeztetések és óvintézkedések
A Lyfnua szedése előtt és annak során beszéljen kezelőorvosával vagy gyógyszerészével, ha Ön/Önnél
-	allergiás a szulfonamidot tartalmazó gyógyszerekre
-	alvási apnoéban szenved – légzése leáll majd újra elindul alvás közben
-	akut tüdő-/alsó légúti fertőzés alakul ki (pl.: tüdőgyulladás vagy hörghurut)
[bookmark: _Hlk100853120]-	az ízérzés megváltozásának érzése, az ízérzés elvesztése, vagy csökkent ízérzés jelentkezik, amely a Lyfnua szedésének abbahagyása után is fennáll.

Gyermekek és serdülők
Ne adja ezt a gyógyszert gyermekeknek és 18 év alatti serdülőknek. Ennek az az oka, hogy ebben a korcsoportban a gyógyszert nem vizsgálták.

Egyéb gyógyszerek és a Lyfnua
Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett, valamint szedni tervezett egyéb gyógyszereiről.

Terhesség és szoptatás
Nem ismert, hogy a Lyfnua károsíthatja-e a magzatot. Emiatt lehetőleg kerülje el a Lyfnua szedését, ha Ön terhes.

Ha Ön terhes, illetve ha fennáll Önnél a terhesség lehetősége vagy gyermeket szeretne, a gyógyszer szedése előtt kérje ki kezelőorvosa vagy gyógyszerésze tanácsát.

Állatokkal végzett vizsgálatok kimutatták, hogy a Lyfnua átjuthat az anyatejbe. Nem zárható ki, hogy ez az Ön csecsemőjére kockázatos lehet. Önnek és kezelőorvosának együtt kell eldöntenie, hogy a Lyfnuát szedje-e vagy szoptasson.

A készítmény hatásai a gépjárművezetéshez és a gépek kezeléséhez szükséges képességekre
A Lyfnua bevétele után szédülhet. Ha ez előfordul, csak akkor vezessen gépjárművet, és használjon szerszámokat vagy gépeket, ha már nem szédül.

A Lyfnua nátriumot tartalmaz
Ez a gyógyszer kevesebb mint 1 mmol nátriumot (23 mg) tartalmaz tablettánként, azaz gyakorlatilag „nátriummentes”.


3.	Hogyan kell szedni a Lyfnuát?

Ezt a gyógyszert mindig az orvosa vagy gyógyszerésze által elmondottaknak megfelelően szedje. Amennyiben nem biztos abban, hogyan alkalmazza a gyógyszert, kérdezze meg kezelőorvosát vagy gyógyszerészét.

Mennyit kell bevenni?
A Lyfnua ajánlott adagja:
-	naponta kétszer egy 45 mg-os tabletta.

Vesebetegségben szenvedő felnőttek
Kezelőorvosa módosíthatja a Lyfnua adagját és szedésének gyakoriságát, ha:
-	Ön súlyos vesekárosodásban szenved, és nem részesül dialízisben.

Hogyan kell szedni?
A tablettát egészben nyelje le. Ne törje szét, ne zúzza össze vagy ne rágja össze a tablettát.
A tablettát étkezés közben vagy attól függetlenül is beveheti.

Ha az előírtnál több Lyfnuát vett be
Ha túl sok Lyfnuát vett be, azonnal forduljon orvoshoz vagy gyógyszerészhez.

Ha elfelejtette bevenni a Lyfnuát
Ha elfelejtett bevenni egy adagot, hagyja ki azt az adagot, és vegye be a következő adagot a tervezett időpontban.
Ne vegyen be kétszeres adagot a kihagyott adag pótlására.

Ha bármilyen további kérdése van a gyógyszer alkalmazásával kapcsolatban, kérdezze meg kezelőorvosát vagy gyógyszerészét.


4.	Lehetséges mellékhatások

Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.

Lehetséges mellékhatások:

Nagyon gyakori (10-ből több mint 1 beteget érinthet)
-	a dolgok ízének megváltozása (például: fémes, keserű vagy sós íz)
-	csökkent ízérzés
-	az ízérzés elvesztése

Gyakori (10-ből legfeljebb 1 beteget érinthet)
-	hányinger
-	az ízeket másmilyennek érzi, mint korábban
-	köhögés (rosszabbodó, gyakoribb)
-	szájszárazság
-	felső légúti fertőzés (fertőzés a légutak felső részében, beleértve az orrot és a torkot is)
-	hasmenés
-	fájdalom a szájban vagy a torokban
-	a szokásosnál kisebb éhségérzet
-	szédülés
-	gyomortáji fájdalom
-	emésztési zavar
-	szokatlan érzés a szájban (pl.: csiklandozó vagy bizsergő érzés)
-	érzésvesztés a szájban
-	fokozott nyáltermelés
-	álmatlanság (alvászavar)
-	fejfájás

Nem gyakori (100-ból legfeljebb 1 beteget érinthet)
-	hólyag-, húgyúti‑ vagy vesekő

Mellékhatások bejelentése

Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül. A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.


5.	Hogyan kell a Lyfnuát tárolni?

A gyógyszer gyermekektől elzárva tartandó!

A buborékcsomagoláson és a dobozon feltüntetett lejárati idő „EXP” után ne alkalmazza ezt a gyógyszert. A lejárati idő az adott hónap utolsó napjára vonatkozik.

Ez a gyógyszer nem igényel különleges tárolást.

Ne használja ezt a gyógyszert, ha azt észleli, hogy a csomagolás sérült vagy azon felbontásra utaló jeleket észlel.

Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogyan dobja ki a már nem használt gyógyszereket. Ezek az intézkedések hozzájárulnak a környezet védelméhez.


6.	A csomagolás tartalma és egyéb információk

Mit tartalmaz a Lyfnua?
A készítmény hatóanyaga a gefapixant. 45 mg gefapixantot tartalmaz (citrát formájában) filmtablettánként.
Egyéb összetevők: szilícium-dioxid (vízmentes kolloid) (E551), kroszpovidon (E1202), hipromellóz (E464), magnézium-sztearát (E470b), mannit (E421), mikrokristályos cellulóz (E460), nátrium-sztearil-fumarát. A tabletták filmbevonatúak, amely a következő összetevőket tartalmazza: hipromellóz (E464), titán-dioxid (E171), triacetin (E1518) és vörös vas-oxid (E172). A tabletták karnaubaviasszal (E903) kezeltek.

Milyen a Lyfnua külleme és mit tartalmaz a csomagolás?
A Lyfnua rózsaszín, kerek és domború felületű tabletta, egyik oldalán „777” mélynyomású jelzéssel ellátva, a másik oldal jelöletlen.

A Lyfnua kinyomható alumínium zárófóliával ellátott opálos fehér PVC/PE/PVdC buborékcsomagolásban kapható.

A Lyfnua 28, 56 és 98 darab filmtablettát tartalmazó csomag nem perforált buborékcsomagolásban (14 darab tabletta buborékcsomagolásonként) és 196 darab (2, egyenként 98 darabos csomag) filmtablettát tartalmazó gyűjtőcsomagolás nem perforált buborékcsomagolásban kapható.

Nem feltétlenül mindegyik kiszerelés kerül kereskedelmi forgalomba.

	A forgalomba hozatali engedély jogosultja és a gyártó
Merck Sharp & Dohme B.V.
Waarderweg 39
2031 BN Haarlem
Hollandia
	



A készítményhez kapcsolódó további kérdéseivel forduljon a forgalomba hozatali engedély jogosultjának helyi képviseletéhez:

	[bookmark: _Hlk212119997]België/Belgique/Belgien
MSD Belgium
Tél/Tel: +32(0)27766211
dpoc_belux@msd.com

	Lietuva
UAB Merck Sharp & Dohme
Tel. +370 5 2780 247
dpoc_lithuania@msd.com


	България
Мерк Шарп и Доум България ЕООД
Тел.: +359 2 819 3737
info-msdbg@merckmsd.com
	Luxembourg/Luxemburg
MSD Belgium
Tél/Tel: +32(0)27766211
dpoc_belux@msd.com


	Česká republika
Merck Sharp & Dohme s.r.o.
Tel.: +420 233 010 111277 050 000 
dpoc_czechslovak@merckmsd.com

	Magyarország
MSD Pharma Hungary Kft. 
Tel.: +36 1 888 5300
hungary_msd@merckmsd.com


	Danmark
MSD Danmark ApS
Tlf.: + 45 4482 4000
dkmail@msd.com
	Malta
Merck Sharp & Dohme Cyprus Limited
Tel: 8007 4433 (+356 99917558)
malta_infodpoccyprus@merckmsd.com


	Deutschland
MSD Sharp & Dohme GmbH
Tel.: +49 (0) 89 20 300 4500
medinfo@msd.de

	Nederland
Merck Sharp & Dohme B.V.
Tel: 0800 9999000 
(+31 23 5153153)
medicalinfo.nl@merckmsd.com


	Eesti
Merck Sharp & Dohme OÜ
Tel: +372 614  4200
dpoc.estonia@msd.com

	Norge
MSD (Norge) AS
Tlf: +47 32 20 73 00
medinfo.norway@msd.com


	Ελλάδα
MSD Α.Φ.Ε.Ε.
Τηλ: +30 210 98 97 300
dpocDpoc._greece@merckmsd.com

	Österreich
Merck Sharp & Dohme Ges.m.b.H.
Tel: +43 (0) 1 26 044
dpoc_austria@merckmsd.com


	España
Merck Sharp & Dohme de España, S.A.
Tel: +34 91 321 06 00
msd_info@msd.com

	Polska
MSD Polska Sp. z o.o.
Tel.: +48 22 549 51 00
msdpolska@merckmsd.com


	France
MSD France
Tél: + 33 (0) 1 80 46 40 40

	Portugal
Merck Sharp & Dohme, Lda
Tel.: +351 21 4465700
inform_pt@merckmsd.com


	Hrvatska
Merck Sharp & Dohme d.o.o.
Tel: + 385 1 6611 333
dpoc.croatia_info@merckmsd.com

	România
Merck Sharp & Dohme Romania S.R.L.
Tel.: +40 21 529 29 00
msdromania@msdmerck.com


	Ireland
Merck Sharp & Dohme Ireland (Human Health) Limited
Tel: +353 (0)1 2998700
medinfo_ireland@msd.com

	Slovenija
Merck Sharp & Dohme, inovativna zdravila d.o.o.
Tel: +386 1 520 4201
msd.slovenia@merckmsd.com


	Ísland
Vistor ehf.
Sími: + 354 535 7000

	Slovenská republika
Merck Sharp & Dohme, s. r. o.
Tel.: +421 2 58282010
dpoc_czechslovak@merckmsd.com


	Italia
MSD Italia S.r.l.
Tel: 800 23 99 89 (+39 06 361911)
dpoc.italy@msd.com

	Suomi/Finland
MSD Finland Oy
Puh/Tel: +358 (0)9 804 650
info@msd.fi

	Κύπρος
Merck Sharp & Dohme Cyprus Limited
Τηλ.: 800 00 673 (+357 22866700)
cyprus_info@merck.comdpoccyprus@msd.com

	Sverige
Merck Sharp & Dohme (Sweden) AB
Tel: +46 77 5700488
medicinskinfo@msd.com


	Latvija
SIA Merck Sharp & Dohme Latvija
Tel.: + 371 67025300
dpoc.latvia@msd.com

	



A betegtájékoztató legutóbbi felülvizsgálatának dátuma: {ÉÉÉÉ. hónap}

Erről a gyógyszerről részletes információ az Európai Gyógyszerügynökség honlapján található: https://www.ema.europa.eu

